സ്നേഹവൃക്ഷം പദ്ധതിയുമായി പുണ്യം പൂങ്കാവനം പ്രവര്ത്തകര് ശ്രീകൃഷ്ണപുരം: ശബരിമല ധര്മ്മശാസ്താവിന്റെ പുണ്യഭൂമിയില് നിന്ന് ഐ.ജി പി.വിജയന് തുടക്കം കുറിച്ച പുണ്യം പൂങ്കാവനം പദ്ധതിയുടെ ഭാഗമായി വിവിധ ആരാധനാലയങ്ങള് കേന്ദ്രീകരിച്ച് നടപ്പിലാക്കുന്നതിനോടനുബന്ധിച്ച് ജില്ലയിലെ പ്രവര്ത്തകരുടെ നേതൃത്വത്തില് കടമ്ബൂര് സെന്റ് ഫ്രാന്സിസ് അസിസി ചര്ച്ചില് സ്നേഹവൃക്ഷം പദ്ധതിക്ക് തുടക്കം കുറിച്ചു. പള്ളി അങ്കണത്തില് കുന്തിരിക്കത്തിന്റെ തൈനട്ട് ഫാ. സെബാസ്റ്റ്യന് താമരശ്ശേരി ഉദ്ഘാടനം ചെയ്തു. പള്ളിയിലെത്തിയവര്ക്ക് വൃക്ഷതൈ വിതരണം പുണ്യം പൂങ്കാവനം പാലക്കാട് ജില്ലാ കോഓഡിനേറ്റര് എം.എസ്.ജിതേഷ് നിര്വഹിച്ചു. വരുംദിവസങ്ങളില് ഈ പദ്ധതി ക്ഷേത്രങ്ങളോടൊപ്പം തന്നെ പള്ളികളിലും ചര്ച്ചുകളിലും വ്യാപിപ്പിക്കുമെന്നും അദ്ദേഹം പറഞ്ഞു. പുണ്യം പൂങ്കാവനം പ്രവര്ത്തകരായ പ്രസാദ് കരിമ്ബുഴ, യു.സി.വാസുദേവന്, എം.പി.പ്രകാശ് ബാബു, കെ.ടി.ജയദേവന്, കെ.രാജന്, നാരായണന്കുട്ടി, രാജേഷ് അടയ്ക്കാപുത്തൂര് എന്നിവര് പങ്കെടുത്തു.